15. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ  ΚΑΙ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 83563/13462/80 της 6/20 Οκτ.  1980 (ΦΕΚ Β΄ 1072) Περί της προσλήψεως, των προσόντων, συμβάσεως εργασίας του Διευθυντού και λοιπού εκπαιδευτικού προσωπικού των Ιδιωτικών Λυκείων Δοκίμων Αξιωματικών Εμπορικού Ναυτικού, της αποχωρήσεως και αντικαταστάσεως αυτών και άλλων συναφών θεμάτων. Έχοντας υπόψη : Το άρθρ. 49 του Νόμ. 576/77 «περί Οργανώσεως και Διοικήσεως της Μέσης και Ανωτέρας Τεχνικής και Επαγγελματικής Εκπαιδεύσεως» (ΦΕΚ 102/Α΄/ 13.4.1977), αποφασίζουμε: Καθορίζουμε ως ακολούθως τα της προσλήψεως, προσόντων, συμβάσεως εργασίας του Διευθυντού και του λοιπού εκπαιδευτικού προσωπικού των Ιδιωτικών Λυκείων Δοκίμων Αξιωματικών Ε.Ν., της αποχωρήσεως και αντικαταστάσεως αυτών και άλλων συναφών θεμάτων. Προσόντα Διευθυντού Άρθρ.1.-1.Οι Διευθυνταί των Ιδιωτικών Λυκείων Δοκίμων Αξιωματικών Ε.Ν., πρέπει να έχουν τα προσόντα των ακολούθων κλάδων του άρθρ. 4 του Π.Δ. 9/79 «περί των Δημοσίων Σχολών Εμπορικού Ναυτικού» (ΦΕΚ …./Α΄ 10.1.79). α)Λύκεια Πλοιάρχων Ε.Ν. Του κλάδου 12, αντιστοίχου ειδικότητος. β)Λύκεια Μηχανικών και Ραδιοτηλεγραφητών ΕΝ. Των κλάδων 1 ή 3 ή 12 αντιστοίχου ειδικότητος. 2.Τους ανωτέρω αναπληροί ο αρχαιότερος των εις το Λύκειο υπηρετούντων εκπαιδευτικός των αυτών κλάδων. Προσόντα λοιπού εκπαιδευτικού προσωπικού Άρθρ.2.-Δια τα προσόντα του λοιπού εκπαιδευτικού προσωπικού των Ιδιωτικών Λυκείων Δοκίμων Αξιωματικών Ε.Ν., έχουν εφαρμογή αι διατάξεις των παρ. 1 μέχρι και 5 του άρθρ. 4, του Π.Δ.9/79 ως τούτο θα ισχύει εκάστοτε. Τρόπος προσλήψεως Άρθρ.3.-1.Το εκπαιδευτικό προσωπικό των Ιδιωτικών Λυκείων Δοκίμων Αξιωματικών Ε.Ν., επιλέγεται υπό του Ιδιοκτήτου   Λυκείου, εκ των εχόντων τα προσόντα που καθορίζονται στα άρθρ. 1 και 2 της παρούσης, 2.Ο Ιδιοκτήτης κάθε Σχολής υποβάλλει, προς έγκριση στη Διεύθυνση Οργανώσεως και Λειτουργίας Σχολών, Τμήμα Ιδιωτικής Ναυτικής Εκπαιδεύσεως του Υπουργείου Εμπορικής Ναυτιλίας (ΥΕΝ/ΔΟΛΣ/ΙΝΕ), μέχρι της 30 Σεπτεμβρίου κάθε έτους πίνακα του προσληφθησομένου εκπαιδευτικού προσωπικού, εις τον οποίον θα αναγράφονται: Το ονοματεπώνυμον, το όνομα πατρός, η διεύθυνση κατοικίας, η ειδικότης, τα τυπικά προσόντα του κάθε ενός, οι ανατιθέμενες εβδομαδιαίες ώρες διδασκαλίας και το τυχόν ασκούμενο κύριο επάγγελμα. Στον πίνακα θα επισυνάπτονται και φωτοτυπίες της βεβαιώσεως εγγραφής του εκπαιδευτικού εις την επετηρίδα των Ιδιωτικών Εκπαιδευτικών Επαγγελματικής Εκπαιδεύσεως του Υπουργείου Εθνικής Παιδείας και Θρησκευμάτων και Υπευθύνου Δηλώσεως περί του ασκουμένου κυρίου επαγγέλματος και της χρονικής διαρκείας απασχολήσεώς του εις αυτό. Λοιπά θέματα Άρθρ.4.-1.Περί της συμβάσεως προσλήψεως, αποχωρήσεως, αντικαταστάσεως του εκπαιδευτικού προσωπικού των Ιδιωτικών Λυκείων Δοκίμων Αξιωματικών Ε.Ν., της εγγραφής αυτών εις την επετηρίδα Ιδιωτικών Εκπαιδευτικών Επαγγελματικής Εκπαιδεύσεως και άλλων συναφών θεμάτων, εφαρμόζονται αι εκάστοτε ισχύουσαι περί αυτών διατάξεις του Υπουργείου Εθνικής Παιδείας και Θρησκευμάτων. 2.Δια την εφαρμογήν της παρούσης, όπου εις τας ανωτέρω διατάξεις αναφέρονται: α.Ο Γενικός Διευθυντής Επαγγελματικής Εκπαιδεύσεως ή ο νόμιμος αναπληρωτής του Υπουργείου Εθνικής Παιδείας και Θρησκευμάτων νοείται ο Γενικός Διευθυντής Προσωπικού Πλοίων (ΓΔΠΠ) του Υπουργείου Εμπορικής Ναυτιλίας. β.Ο οικείος Επόπτης Τεχνικής και Επαγγελματικής Εκπαιδεύσεως ή ο νόμιμος αναπληρωτής αυτού ή ο Γενικός Επιθεωρητικής Τεχνικής και Επαγγελματικής Εκπαιδεύσεως ή ο νόμιμος αναπληρωτής αυτού, του Υπουργείου Εθνικής Παιδείας και Θρησκευμάτων, νοείται ο Διευθυντής της Διευθύνσεως Οργανώσεως και Λειτουργίας Σχολών (ΔΟΛΣ) του Υπουργείου Εμπορικής Ναυτιλίας. Έναρξις ισχύος Άρθρ.5.-Η ισχύς της παρούσης άρχεται από του Σχολικού έτους 1980-81. (Μετά τη σελ 584,08) Σελ. 584,09 Τεύχος 745-Σελ. 49 160 19.Η.β.15 ΙΔΙΩΤΙΚΕΣ ΝΑ ΥΤΙΚΕΣ ΣΧΟΛΕΣ 161 